CELEX: 62005TA0300
Language: sk
Date: 2009-10-02 00:00:00
Title: Spojené veci T-300/05 a T-316/05: Rozsudok Súdu prvého stupňa z  2. októbra 2009 — Cyprus/Komisia [ Poľnohospodárstvo — Spoločná organizácia trhov — Prechodné opatrenia, ktoré sa majú prijať z dôvodu pristúpenia nových členských štátov — Nariadenie (ES) č. 651/2005, ktorým sa stanovujú prechodné opatrenia v sektore cukru — Žaloba o neplatnosť — Lehota na podanie žaloby — Začiatok plynutia — Omeškanie — Zmena ustanovenia nariadenia — Znovuotvorenie možnosti podať žalobu proti tomuto ustanoveniu a proti všetkým ustanoveniam, ktoré s ním tvoria jeden celok — Neprípustnosť — Nariadenie (ES) č. 832/2005 o určení nadbytočných množstiev cukru, izoglukózy a fruktózy — Námietka nezákonnosti — Právomoc — Zásada zákazu diskriminácie — Legitímna dôvera — Žaloba o neplatnosť — Proporcionalita — Odôvodnenie — Zákaz retroaktivity — Kolegialita ]

21.11.2009   
            
            
               SK
            
            
               Úradný vestník Európskej únie
            
            
               C 282/37
            
         Rozsudok Súdu prvého stupňa z 2. októbra 2009 — Cyprus/Komisia
   (Spojené veci T-300/05 a T-316/05) (1)
   
   („Poľnohospodárstvo - Spoločná organizácia trhov - Prechodné opatrenia, ktoré sa majú prijať z dôvodu pristúpenia nových členských štátov - Nariadenie (ES) č. 651/2005, ktorým sa stanovujú prechodné opatrenia v sektore cukru - Žaloba o neplatnosť - Lehota na podanie žaloby - Začiatok plynutia - Omeškanie - Zmena ustanovenia nariadenia - Znovuotvorenie možnosti podať žalobu proti tomuto ustanoveniu a proti všetkým ustanoveniam, ktoré s ním tvoria jeden celok - Neprípustnosť - Nariadenie (ES) č. 832/2005 o určení nadbytočných množstiev cukru, izoglukózy a fruktózy - Námietka nezákonnosti - Právomoc - Zásada zákazu diskriminácie - Legitímna dôvera - Žaloba o neplatnosť - Proporcionalita - Odôvodnenie - Zákaz retroaktivity - Kolegialita“)
   2009/C 282/68
   Jazyk konania: gréčtina
   
      Účastníci konania
   
   
      Žalobkyňa: Cyperská republika (v zastúpení: P. Kliridis, K. Lykourgos a A. Pantazi-Lamprou, splnomocnení zástupcovia)
   
      Žalovaná: Komisia Európskych spoločenstiev (v zastúpení: L. Visaggio a H. Tserepa-Lacombe, neskôr T. van Rijn a H. Tserepa-Lacombe, splnomocnení zástupcovia)
   
      Vedľajší účastníci, ktorí v konaní podporujú žalobkyňu: Estónska republika (vec T-316/05) (v zastúpení: L. Uibo, splnomocnený zástupca) a Lotyšská republika (v zastúpení E. Balode-Buraka, splnomocnený zástupca)
   
      Predmet veci
   
   Vo veci T-300/05 návrh na zrušenie nariadenia Komisie (ES) č. 651/2005 z 28. apríla 2005, ktorým sa mení a dopĺňa nariadenie (ES) č. 60/2004 ustanovujúce prechodné opatrenia v sektore cukru z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska do Európskej únie (Ú. v. EÚ L 108, s. 3), a vo veci T-316/05 návrh na zrušenie Nariadenie Komisie (ES) č. 832/2005 z 31. mája 2005 o určení nadbytočných množstiev cukru, izoglukózy a fruktózy pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko (Ú. v. EÚ L 138, s. 3)
   
      Výrok rozsudku
   
   
               1.
            
            
               Žaloby sa zamietajú.
            
         
               2.
            
            
               Cyperská republika znáša svoje vlastné trovy konania a je povinná nahradiť trovy konania vzniknuté Komisii.
            
         
               3.
            
            
               Estónska republika a Lotyšská republika znášajú svoje vlastné trovy konania.
            
         
      (1)  Ú. v. EÚ C 271, 29.10.2005.